ओवर लोडिंग के आगे कमजोर साबित हो रहे ट्रांसफार्मरों में आए दिन आग लगने की घटनाएं हो रही है। रजा लाइब्रेरी केनिकट रखे चार सौ केवीए ट्रांसफार्मर में अचानक फाल्ट होने से उठी चिंगारी ने आग का रूप ले लिया। इससे वहां हड़कंप मच गया। लोगों ने जहां खुद आग पर काबू पाने के प्रयास किए तो वहीं अग्निशमन दल को भी सूचित किया गया। मौके पर पहुंचे अग्निशमन वाहनों की मदद से आग पर काबू पाया जा सका। आग बुझने के बाद विभागीय इंजीनियर ट्रांसफार्मर को बदलने में जुट गए। इससे घंटो बिजली बाधित रही। अवर अभियंता ने बताया कि ओवर लोडिंग के कारण आग लगी थी। जिसपर काबू पा लिया गया है। अब दूसरा ट्रांसफार्मर रखकर, सप्लाई बहाल की जाएगी।